Salonga
Salonga – upė Kongo Demokratinėje Respublikoje; Busiros intakas. Salonga vingiuodama teka daugiausia į šiaurės vakarus, prateka Salongos nacionalinį parką, kol galiausiai įteka į Busirą (2 km aukščiau Lotoko). Salongos nacionalinis parkas yra didžiausias nacionalinis miškų parkas Afrikos žemyne, jo plotas siekia 33 350 km². Salongos upė visus metus tinkama laivybai 50 t baržomis (iki Watsi-Kengo). Upės pavadinimas kildinamas iš iškraipyto žodžio „nsao’loonga“, vietinių vartojamo paukščio pavadinimo.